text: Tilbage til rødderne
  17 oktober 2012 kl. 16.12
  Besøgende på landsbrugsmuseet Kringsminde ved Fredericia fik onsdag indsigt i gamle skikke. Museumsfolkene stod klar til at hjælpe med at skære roelygter, sylte rødder og græskar.
  - Mange børn og unge aner ikke, hvordan der syltes rødbeder eller græskar, så det skal vi have gjort noget ved, siger Kringsmindes forvalter Karin Rahbek. 
  Karin Rahbek har allieret sig med persillegartneriet, der ligger på marken bag museumsgården. Det er herfra råvarerne leveres til syltningen.
  Besøgende havde mulighed for at få smagsprøver med hjem, for eksempel nypressede æbler og rødbedesuppe.
  